Kertem alatt a Berettyó folydogál
Kertem alatt a Berettyó folydogál,
Hársfák alatt szőke kis lány sirdogál.
     Állj meg szép viz, állj meg, rózsám fut tőled,
     Hószín nyakát hadd mossa meg belőled.

Récze, rucza fürdik benne estennem,
Busan kong az esti harang Peterden.
     Hej biz az én szivem is busan dobog,
     Mert a kis lány szerelme másért lobog.

Megállj kis lány, csónakom eloldoztad,
A partról a zaj közé taszitottad,
     Meglakolsz még lányka, ezért, megállj csak,
     Megcsókollak százszor, ha megtalállak.

De jó legény, eloldom én másszor is,
Ha megcsókolsz, visszaadom százszor is.
     Ugy is tiéd szivem, a mig csak élek,
     Csókodtól én, barna legény, nem félek.
Népköltészet